Diari Oficial de la Generalitat Valenciana


Sumari del DOGV 4524, del 18-06-2003 (2003/7101)

RESOLUCIÓ de 11 de juny de 2003, del secretari general de la Presidència, per la qual es concedix la quarta edició del Premi Generalitat Valenciana . Mariano Martínez: Joventut Valenciana en l'Exterior, corresponent a l'any 2003.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7101


Organisme emissor
:   Presidència de la Generalitat

Tipus de document
:   Resolució

RESOLUCIÓ de 11 de juny de 2003, del secretari general de la Presidència, per la qual es concedix la quarta edició del Premi Generalitat Valenciana - Mariano Martínez: Joventut Valenciana en l'Exterior, corresponent a l'any 2003. [2003/7101]
  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionales dins dels mateixos.
  
Per Resolució de 18 de febrer de 2003, del vicepresident del Govern Valencià, es va convocar la quarta edició del premi, corresponent a l'any 2003 i s'habilitava al secretari general de la Presidència de la Generalitat Valenciana per a la seua concessió a la persona o entitat designada pel jurat establit en el Decret 54/2000, de 25 d'abril, del Govern Valencià. En compliment de la mateixa i d'acord amb la proposta efectuada per dit jurat, una vegada rebudes i estudiades totes les propostes presentades pels centres valencians en l'exterior, resolc:
  
Primer
  
Concedir el Premi Generalitat Valenciana - Mariano Martínez: Joventut Valenciana en l'Exterior, als destinataris següents:
  
- Grup de Danses de la Falla Valenciana el Túria, per la seua ingent labor de difusió del folklore i la música valenciana a través de l'organització i participació en nombroses representacions artístiques a Argentina, que ve avalada a més per la seua àmplia trajectòria de més de cinc dècades de preservació i difusió de la cultura valenciana en l'exterior, promovent la incorporació constant de jóvens al centre i l'actualització permanent del seu funcionament.
  
- Grup Juvenil de l'Associació Comunitat Valenciana de Montevideo, per la seua demostrada voluntat i capacitat per a agrupar les distintes generacions de valencians residents a Uruguai, a través de la seua participació en l'elaboració del monument faller i en la realització d'un mural amb motius valencians en la seu del centre valencià, la qual cosa ha significat un important al·licient per a la consolidació i el futur del mateix.
  
Segon
  
L'assignació econòmica del Premi serà de 1.500 euros per al Grup de Danses de la Falla Valenciana el Túria i de 1.500 euros per al Grup Juvenil de l'Associació Comunitat Valenciana de Montevideo, que es faran efectives a la Falla Valenciana el Túria de Buenos Aires i a l'Associació Comunitat Valenciana de Montevideo, conforme als articles 4 i 5 de la Resolució de 18 de febrer de 2003, del vicepresident del Govern Valencià, per la qual es convoca este premi.
  
Tercer
  
Contra esta resolució, que posa fi a la via administrativa, es podrà interposar un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això sense perjuí que s'utilitze qualsevol altra via que es considere oportuna.